Определение на Общия съд от 20 ноември 2012 г. - Shahid Beheshti University/Съвет
(Дело T-120/12)
(Жалба за отмяна - Обща външна политика и политика на сигурност - Ограничителни мерки срещу Иран с цел предотвратяване на ядреното разпространение - Замразяване на средства - Срок за обжалване - Просрочие - Недопустимост)
Език на производството: френски
Страни
Жалбоподател: Shahid Beheshti University (Техеран, Иран) (представител: J.-M. Thouvenin, avocat)
Ответник: Съвет на Европейския съюз (представители: R. Liudvinaviciute-Cordeiro и A. Varnav)
Предмет
Искане за отмяна на Решение 2011/299/ОВППС на Съвета от 23 май 2011 година за изменение на Решение 2010/413/ОВППС относно ограничителни мерки срещу Иран (OВ L 136, стp. 65); на Регламент за изпълнение (ЕС) № 503/2011 на Съвета от 23 май 2011 година за прилагане на Регламент (ЕС) № 961/2010 относно ограничителни мерки срещу Иран (OВ L 136, стp. 26); на Решение 2011/783/ОВППС на Съвета от 1 декември 2011 година за изменение на Решение 2010/413/ОВППС относно ограничителни мерки срещу Иран (OВ L 319, стp. 71) и на Регламент за изпълнение (ЕС) № 1245/2011 на Съвета от 1 декември 2011 година за прилагане на Регламент (ЕС) № 961/2010 относно ограничителни мерки срещу Иран (OВ L 319, стp. 11), в частите, в които тези актове засягат жалбоподателя, както и на решението, съдържащо се в писмото на Съвета, изпратено на жалбоподателя на 5 декември 2011 г.
Диспозитив
Отхвърля жалбата като недопустима.
Shahid Beheshti University понася направените от него съдебни разноски, както и съдебните разноски на Съвета на Европейския съюз.
____________
1 - ОВ C 165, 9.6.2012 г.